Lèmur mostela de dents petites

context: El lèmur mostela de dents petites és un membre del gènere dels lèmurs mostela (Lepilemur).[2][3] Fou descrit per primer cop el 1894 per Charles Immanuel Forsyth Major, basant-se en un espècimen trobat al bosc d'Ankafana, als districtes orientals de l'antiga província de Betsileo, al centre de Madagascar. Tot i que Forsyth Major no definí explícitament ni l'origen del nom científic ni el del vulgar, notà que l'animal tenia els queixals més petits que els altres lepilemúrids.[4] El nom específic microdon deriva del grec antic micro-, «petit»,[5] i -odon, «dent».[6]
qas: answers: text: dels lèmurs mostela
question: De quin gènere és el lèmur mostela de dents petites?

answers: text: Charles Immanuel Forsyth Major
question: Qui va descriure per primer cop el lèmur mostela de dents petites?

answers: text: el 1894
question: Quan van descriure per primer cop el lèmur mostela de dents petites?

answers: text: els queixals més petits
question: Què va veure que tenia Forsyth Major el lèmur mostela de dents petites?

answers: text: del grec antic
question: De quin idioma deriva el nom especific microdon?

context: Entre el 2006 i el 2009 es publicaren tres estudis per determinar les relacions filogenètiques entre els lèmurs mostela. Els estudis citogenètics i moleculars del 2006 i el 2008 conclogueren que el parent més proper del lèmur mostela de dents petites és el lèmur mostela de Milne-Edwards (L. edwardsi).[18][19] El 2009, un estudi examinà totes les espècies conegudes (incloent-hi les espècies recentment descrites) fent servir dues parts de l'ADNmt: el bucle de desplaçament i un conjunt de gens conegut com a fragment PAST. Les dades resultants situaren els lèmurs mostela en quatre grups: la Secció A, del nord i nord-oest de Madagascar; la Secció B, del nord-oest de Madagascar; la Secció C, del centre-oest i sud de Madagascar; i la Secció D, de l'est de Madagascar. Tan sols el lèmur mostela de dents petites generà resultats conflictius quan es compararen els resultats de les dades de l'ADNmt i les del bucle de desplaçament.[20] Les dades del PAST l'ubicaven a la Secció B, mentre que les dades del bucle de desplaçament el col·locaven a la Secció C.[21] La relació entre el lèmur mostela de dents petites (una espècie de l'est de Madagascar) i un grup d'espècies de la costa occidental del país indica que la població ancestral de lèmurs mostela de dents petites es dispersà al seu àmbit de distribució actual des de l'oest seguint cursos fluvials. Tanmateix, les dades conflictives sobre les relacions dels lèmurs mostela de dents petites tant amb la secció B com amb la C fan que no es pugui determinar amb certesa el camí de dispersió exacte.[20]
qas: answers: text: tres
question: Quants estudies es van publicar entre el 2006 i el 2009?

answers: text: les relacions filogenètiques entre els lèmurs mostela
question: Què volien determinar aquests estudis?

answers: text: fent servir dues parts de l'ADNmt
question: Com van comparar totes les espècies conegudes el 2009?

answers: text: seguint cursos fluvials
question: Com es va dispersar el lèmur mostela de dents petites per Madagascar?

answers: text: quatre
question: Quants grups de lèmurs mostela van quedar després de l'estudi comparatiu?

context: El lèmur mostela de dents petites està inclòs a l'Apèndix I del CITES, la qual cosa en prohibeix el comerç internacional.[25][28] Al principi, la UICN classificà l'espècie com a en «risc baix», en primer lloc el 1996 a la subclassificació de «Risc mínim» i més tard, el 2000, a la subclassificació «Gairebé amenaçada». Abans que es produïssin els canvis taxonòmics que resultaren en l'aparició de moltes espècies noves de lèmur mostela, es considerava que el lèmur mostela de dents petites tenia una àmplia distribució, però actualment es creu que el seu àmbit és molt més petit.[25] Quan se'n féu la revisió més recent (2008), no es coneixien amb certesa ni la mida de la població, ni l'àmbit de distribució, ni altres factors, de manera que se'l classificà com a espècie amb «Dades insuficients».[25][29] A causa de les amenaces conegudes per a la supervivència de l'espècie i el fet que el seu àmbit de distribució es coneix cada cop millor, la UICN ha manifestat que en un futur pot merèixer l'estatus d'«Amenaçada».[25]
qas: answers: text: a l'Apèndix I del CITES
question: On està inclòs el lèmur mostela de dents petites?

answers: text: el comerç internacional
question: Què prohibeix la inclusió d'una espècie a l'Apèndix I del CITES?

answers: text: Gairebé amenaçada
question: En quin risc està el lèmur mostela de dents petites des del 2000?

answers: text: com a espècie amb «Dades insuficients»
question: Com classificaren el lèmur mostela de dents pètites el 2008?

answers: text: l'estatus d'«Amenaçada»
question: Què pot merèixer l'espècie del lèmur mostela de dents petites en un futur?

context: El lèmur mostela de dents petites viu a l'interior del sud-est de Madagascar. El seu àmbit de distribució limita al sud-oest amb el Parc Nacional d'Andringitra[22], al nord amb el riu Namorona i al sud amb el riu Manampatrana, a partir del qual aparentment és reemplaçat pel lèmur mostela dels James.[25] Calen més estudis per determinar-ne amb certesa la distribució i les relacions amb altres lèmurs mostela del sud de Madagascar. L'espècie viu en selves pluvials denses.[22]
qas: answers: text: a l'interior del sud-est de Madagascar
question: On viu el lèmur mostela de dents petites?

answers: text: en selves pluvials denses
question: En quin hàbitat viu el lèmur mostela de dents petites?

answers: text: lèmur mostela dels James
question: Qui reemplaça el lèmur mostela de dents petites a partir del riu Manampatrana?

answers: text: amb el Parc Nacional d'Andringitra
question: Amb què limita al sud-oest l'àmbit de distribució del lèmur mostela de dents petites?

answers: text: amb el riu Namorona
question: Amb què limita al nord l'àmbit de distribució del lèmur mostela de dents petites?

context: Com moltes espècies de lèmurs, està amenaçat per la pèrdua d'hàbitat causada per l'artigatge i l'increment del nombre de caçadors. Se'l caça amb arpons i també se'l captura quan es tallen els arbres en els quals dorm en forats.[25] Se sap que el lèmur mostela de dents petites viu als parcs nacionals de Ranomafana i d'Andringitra, tot i que pot ser que també habiti el Parc Nacional de Midongy du sud. Tanmateix, aquest últim es troba a l'extrem meridional del seu àmbit de distribució, per la qual cosa els lèmurs mostela que hi viuen podrien ser en realitat lèmurs mostela de Fleurete.[29]
qas: answers: text: la pèrdua d'hàbitat
question: Quina pèrdua amenaça aquesta espècie de lèmurs?

answers: text: l'artigatge
question: Què causa la pèrdua d'habitat d'aquesta espècie?

answers: text: amb arpons
question: Amb què es caça a aquesta espècie?

answers: text: Ranomafana i d'Andringitra
question: A quins parcs nacionals viu el lèmur mostela de dents petites?

answers: text: quan es tallen els arbres en els quals dorm
question: Quan es captura també als lèmurs?